CELEX: 32018D0225
Language: el
Date: 2018-02-15 00:00:00
Title: Απόφαση (ΚΕΠΠΑ) 2018/225 του Συμβουλίου, της 15ης Φεβρουαρίου 2018, που τροποποιεί την απόφαση (ΚΕΠΠΑ) 2017/346 σχετικά με την παράταση της εντολής του Ειδικού Εντεταλμένου της Ευρωπαϊκής Ένωσης για τα ανθρώπινα δικαιώματα

16.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/14
            
         ΑΠΌΦΑΣΗ (ΚΕΠΠΑ) 2018/225 ΤΟΥ ΣΥΜΒΟΥΛΊΟΥ
   της 15ης Φεβρουαρίου 2018
   που τροποποιεί την απόφαση (ΚΕΠΠΑ) 2017/346 σχετικά με την παράταση της εντολής του Ειδικού Εντεταλμένου της Ευρωπαϊκής Ένωσης για τα ανθρώπινα δικαιώματα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 25 Ιουλίου 2012, το Συμβούλιο εξέδωσε την απόφαση 2012/440/ΚΕΠΠΑ (1) για τον διορισμό του κ. Σταύρου ΛΑΜΠΡΙΝΙΔΗ ως Ειδικού Εντεταλμένου της Ευρωπαϊκής Ένωσης (ΕΕΕΕ) για τα ανθρώπινα δικαιώματα.
            
         
               (2)
            
            
               Στις 27 Φεβρουαρίου 2017, το Συμβούλιο εξέδωσε την απόφαση (ΚΕΠΠΑ) 2017/346 (2) σχετικά με την παράταση της εντολής του Ειδικού Εντεταλμένου της Ευρωπαϊκής Ένωσης για τα ανθρώπινα δικαιώματα. Η εντολή του ΕΕΕΕ θα λήξει στις 28 Φεβρουαρίου 2019.
            
         
               (3)
            
            
               Με την απόφαση (ΚΕΠΠΑ) 2017/346, χορηγήθηκε στον ΕΕΕΕ το ποσό δημοσιονομικής αναφοράς που καλύπτει το χρονικό διάστημα από 1ης Μαρτίου 2017 έως 28 Φεβρουαρίου 2018. Θα πρέπει να καθορισθεί νέο ποσό δημοσιονομικής αναφοράς για το χρονικό διάστημα από την 1η Μαρτίου 2018 έως τις 28 Φεβρουαρίου 2019.
            
         
               (4)
            
            
               Η απόφαση (ΚΕΠΠΑ) 2017/346 θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 5 παράγραφος 1 της απόφασης (ΚΕΠΠΑ) 2017/346 προστίθεται το ακόλουθο εδάφιο:
   
      «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από την 1η Μαρτίου 2018 έως τις 28 Φεβρουαρίου 2019, ανέρχεται σε 894 178 EUR».
   
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της. Εφαρμόζεται από την 1η Μαρτίου 2018.
   
      Βρυξέλλες, 15 Φεβρουαρίου 2018.
      
         
            Για το Συμβούλιο
         
         
            Ο Πρόεδρος
         
         K. VALCHEV
      
   
   
      (1)  Απόφαση του Συμβουλίου 2012/440/ΚΕΠΠΑ, της 25ης Ιουλίου 2012, για τον διορισμό ειδικού εντεταλμένου της Ευρωπαϊκής Ένωσης για τα ανθρώπινα δικαιώματα (ΕΕ L 200 της 27.7.2012, σ. 21).
   
      (2)  Απόφαση (ΚΕΠΠΑ) 2017/346 του Συμβουλίου, της 27ης Φεβρουαρίου 2017, για την παράταση της εντολής του ειδικού εντεταλμένου της Ευρωπαϊκής Ένωσης για τα ανθρώπινα δικαιώματα (ΕΕ L 50 της 28.2.2017, σ. 66).